DA Den Europæiske Unions Tidende L 62/3

KOMMISSIONENS FORORDNING (EF) Nr. 206/2008

af 5. marts 2008

om fastsættelse af den tildelingskoefficient, der skal anvendes på importlicensansøgninger indgivet fra den 22. til den 29. februar 2008 inden for rammerne af det toldkontingent for ris med oprindelse i Egypten, der blev åbnet ved forordning (EF) nr. 1002/2007

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og

ud fra følgende betragtninger:

(1) Ved Kommissionens forordning (EF) nr. 1002/2007 (3) er der åbnet et årligt toldkontingent for import af 32 000 tons ris pr. produktionsår henhørende under KN-kode 1006 og med oprindelse i og afsendt fra Egypten (løbenummer 09.4094).

(2) Det fremgår af den meddelelse, der er indsendt i henhold til artikel 5, litra a), i forordning (EF) nr. 1002/2007, at de ansøgninger, der er indgivet fra den 22. februar 2008, kl. 13.00 Bruxelles-tid, til den 29. februar 2008, kl. 13.00 Bruxelles-tid, jf. artikel 2, stk. 3, i nævnte forordning, vedrører større mængder end dem, der er disponible. Det bør derfor fastsættes, i hvilket omfang der kan udstedes licenser, idet der fastsættes en tildelingskoefficient, der skal anvendes på de mængder, der er ansøgt om.

(3) Indgivelsen af ansøgninger om importlicenser i henhold til forordning (EF) nr. 1002/2007 bør desuden suspenderes indtil udgangen af indeværende kontingentperiode, jf. artikel 3, stk. 3, første afsnit, i nævnte forordning —

UDSTEDT FØLGENDE FORORDNING:

Artikel 1

1. De ansøgninger om importlicens for ris med oprindelse i og afsendt fra Egypten og henhørende under toldkontingentet i forordning (EF) nr. 1002/2007, der er indgivet fra den 22. februar 2008, kl. 13.00 Bruxelles-tid, indtil den 29. februar 2008, kl. 13.00 Bruxelles-tid, giver ret til udstedelse af en licens for de mængder, der er ansøgt om, efter anvendelse af en tildelingskoefficient på 22,728704 %.

2. Indgivelsen af ansøgninger om importlicenser suspenderes fra den 29. februar 2008, kl. 13.00 Bruxelles-tid, indtil udgangen af indeværende kontingentperiode.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 5. marts 2008. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EUT L 270 af 21.10.2003, s. 96. Senest ændret ved forordning (EF) nr. 797/2006 (EUT L 144 af 31.5.2006, s. 1). Forordning (EF) nr. 1785/2003 vil fra den 1.9.2008 blive afløst af forordning (EF) nr. 1234/2007 (EUT L 299 af 16.11.2007, s. 1).

(2) EUT L 238 af 1.9.2006, s. 13. Ændret ved forordning (EF) nr. 289/2007 (EUT L 78 af 17.3.2007, s. 17).

(3) EUT L 226 af 30.8.2007, s. 15.